Salamanca (Chile)

Salamanca ye una ciudá y comuna chilena asitiada nel estremu sureste de la Rexón de Coquimbo. Pertenez a la Provincia de Choapa y tien llende al norte cola comuna d'Illapel, al sur coles comunes de Petorca, Cabildo y Putaendo - estes trés pertenecientes a la Rexón de Valparaíso -; al este cola Arxentina y al oeste coles comunes d'Illapel y Los Vilos. Comuna de vocación agrícola, actualmente'l so principal ingresu económicu vien de la esplotación de cobre de la mina Los Pelambres, que s'alcuentra nel cordal andinu de la comuna.

El territoriu ta allugáu ente los 31° 40’ y 32° 15’ de llatitú sur y ente los 71° 15’ y 70° 15’ de llonxitú oeste; la ciudá y capital comunal acuéntrase a una altitú media de 510 msnm. La superficie ye de 3.445 km².

La ciudá de Salamanca ta dafechu na zona de valles tresversales de la rexón, na ribera norte del ríu Choapa, unos metros agües arriba del amiestu col ríu Chalinga. Los sos suelos son d'orixe fluvial, productu de la descomposición de roques vinientes de les lladeres monteses productu de la erosión del ríu.

 Referencies 

 Enllaces esternos 

Categoría:Llocalidaes de Chile